** СЛУЖБЕНИ ГЛАСНИК**

**ОПШТИНЕ ШИПОВО**

|  |  |  |
| --- | --- | --- |
| Број 21/2017  Година XIX | 20.12.2017.године  Шипово | Гласник издаје Скупштина општине Шипово.  Гласник излази по потреби. |

На основу члана 39. Закона о локалној самоуправи ( „ Службени гласник Републике Српске “, број 97/2016 ) и члана 36. Статута општине Шипово ( „ Службени гласник Републике Српске “, број 12/17 ), Скупштина општине Шипово, на својој сједници одржаној дана 15.12.2017. године, донијела је:

О Д Л У К У

О УСВАЈАЊУ ПЛАНА ИНВЕСТИРАЊА И КАПИТАЛНИХ УЛАГАЊА

НА ПОДРУЧЈУ ОПШТИНЕ ШИПОВО ЗА 2018. ГОДИНУ

I

Овом Одлуком усваја се План капиталних инвестирања и капиталних улагања на подручју општине Шипово у 2018. години.

II

Саставни дио ове одлуке чини План инвестирања и капиталних улагања на подручју општине Шипово за 2018. годину.

III

Ова одлука ступа на снагу осмог дана од дана објављивања у Службеном гласнику Општине Шипово.

СКУПШТИНА ОПШТИНЕ ШИПОВО

Број: 02-013-292/17 ПРЕДСЈЕДНИК,

Датум:15.12.2017.године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПЛАН ИНВЕСТИРАЊА И КАПИТАЛНИХ УЛАГАЊА ОПШТИНЕ ШИПОВО У** 2018**. години**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ред.бр. | Назив пројекта | Вриједност пројекта | ДРУГИ ИЗВОрИ | рента | Влада РС | РЕДОВАН ПРИХОД | ПРИЛИВ ОД  ПРОДАЈЕ | КРЕДИТ |
| 1. | Канализациона мрежа | 1.339.743,55 |  |  |  |  |  | 1.339.743,55 |
| 2. | Пут ДРАГЊИЋ ПОДОВИ | 800.000,00 |  | 800.000,00 |  |  |  |  |
| 4. | Пут Степе Степановића | 294.150,00 |  | 294.150,00 |  |  |  |  |
| 5. | ПРИЛАЗНИ ПУТ СПОРТСКОЈ ХАЛИ | 85.000,00 |  |  |  | 85.000,00 |  |  |
| 6. | УРЕЂЕЊЕ ПАРКИНГ ПРОСТОРА | 85.000,00 |  |  |  |  |  | 85.000,00 |
| 8. | ИЗГРАДЊА БАЗЕНА | 332.500,00 |  |  |  |  |  | 332.500,00 |
| 9. | РЕКОНСТРУКЦИЈА И АСФАЛТИРАЊЕ ЛОКАЛНИХ УЛИЦА… | 582.500,00 |  |  |  |  |  | 582.500,00 |
| 10. | РЕКОНСТРУКЦИЈА ПУТА ЈЕЗЕРО - ШИПОВО | 3.500.000,00 |  |  | 3.500.000,00 |  |  |  |
| 11. | ИЗРАДА ШУМСКО – ПРИВРЕДНЕ ОСНОВЕ И ДР ПРОЈЕКТИ | 70.000,00 |  | 50.000,00 |  | 20.000,00 |  |  |
| 12. | АДАПТАЦИЈА СРЕДЊЕ ШКОЛЕ | 100.000,00 | 50.000,00 |  |  | 50.000,00 |  |  |
| 13. | ПОСТАВЉАЊЕ СИГУРНОСНИХ КАМЕРА | 35.000,00 |  |  |  | 35.000,00 |  |  |
| 14. | АСФАЛТИРАЊЕ ЛОКАЛНОГ ПУТА ЋАТЕ | 49.950,00 |  | 49.950,00 |  |  |  |  |
| 15. | АСФАЛТИРАЊЕ ЛОКАЛНОГ ПУТА БАБИЋИ ( КИЧЕЛОВО БРДО ) | 190.150,00 |  | 190.150,00 |  |  |  |  |
| 16. | АСФАЛТИРАЊЕ ЛОКАЛНОГ ПУТА БАБИЋИ-ПОДОБЗИР | 244.850,00 | 171.395,00 | 73.455,00 |  |  |  |  |
| 17. | АСФАЛТИРАЊЕ ЛОКАЛНОГ ПУТА КОЗИЛА | 325.500,00 |  | 325.500,00 |  |  |  |  |
| 18. | АСФАЛТИРАЊЕ ПУТА ВРАЖИЋ | 161.650,00 | 113.155,00 | 48.495,00 |  |  |  |  |
| 19. | ИЗГРАДЊА ВОДОВОДА У ДРУГОЈ КОМПОНЕНТИ ПРОЈЕКТА ВОДОВОД И КАНАЛИЗАЦИЈА ПРЕКО ЕИБ-а | 750.000,00 | 750.000,00 |  |  |  |  |  |

УКУПНО**: 8.945.993,55** 1.084.550,00 1.831.700,00 3.500.000,00 190.000,00 2.339.743,55

На основу члана 39. Закона о локалној самоуправи ( „ Службени гласник Републике Српске “, број 97/2016 ) и члана 36. Статута општине Шипово ( „ Службени гласник Републике Српске “, броj 12/17 ), Скупштина општине Шипово, на својој сједници одржаној дана 15.12.2017. године, донијела је:

О Д Л У К У

О УСВАЈАЊУ ПЛАНА ИНВЕСТИРАЊА И КАПИТАЛНИХ УЛАГАЊА

НА ПОДРУЧЈУ ОПШТИНЕ ШИПОВО ЗА 2017. ГОДИНУ

I

Овом Одлуком усваја се План капиталних инвестирања и капиталних улагања на подручју општине Шипово у 2017. години.

II

Саставни дио ове одлуке чини План инвестирања и капиталних улагања на подручју општине Шипово за 2017. годину.

III

Овом Одлуком ставља се ван снаге Одлука о усвајању Плана инвестиција и капиталних улагања на подручју општине Шипово у 2017. године, број: 02-013-172/17 од 02.06.2017 године ( „ Службени гласник Општине Шипово“, број 11/2017 ).

IV

Ова одлука ступа на снагу осмог дана од дана објављивања у Службеном гласнику Општине Шипово.

СКУПШТИНА ОПШТИНЕ ШИПОВО

Број: 02-013-291/17 ПРЕДСЈЕДНИК,

Датум:15.12.2017. године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПЛАН ИНВЕСТИРАЊА И КАПИТАЛНИХ УЛАГАЊА ОПШТИНЕ ШИПОВО У** 2017**. години**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ред.бр. | Назив пројекта | Вриједност пројекта | ДОНАЦИЈА | рента | Влада РС | РЕДОВАН ПРИХОД | ПРИЛИВ ОД ПРОДАЈЕ | КРЕДИТ |
| 1. | УЛИЧНА РАСВЈЕТА | 100.000,00 |  |  |  | 100.000,00 |  |  |
| 2. | Пут Шипово- Лубово | 1.313.288,45 |  | 1.313.288,45 |  |  |  |  |
| 3. | Пут Ваганац- Прибељци | 591.201,84 |  | 591.201,84 |  |  |  |  |
| 4. | ПРЕУЗИМАЊЕ ВОДОВОДА СТРОЈИЦЕ | 58.000,00 |  | 58.000,00 |  |  |  |  |
| 5. | Спортска хала | 885.173,60 |  |  | 500.000,00 | 196.336,50 | 188.837,10 |  |
| 6. | Уређење трга испред зграде општине | 200.000,00 |  |  |  | 200.000 |  |  |
| 7. | УЧЕШЋЕ У ИФАД ПРОЈЕКТИМА | 145.000,00  (ВОДОВОД СТРОЈИЦЕ 100.000,00 И пУТЕВИ ВОЛАРИ И СТУПНА 45.000,00 ) |  | 145.000,00 |  |  |  |  |
| 8. | Израда просторно – планске докуменатције И ПРОЈЕКТНЕ ДОКУМЕНТАЦИЈЕ | 100.000,00 |  | 59.487,37 |  | 40.512,63 |  |  |
| 9. | Пут БУЈАДИНЦА- НАТПОЉЕ | 500.000,00 |  |  | 500.000,00 |  |  |  |
| 10. | НАБАВКА ЦИСТЕРНЕ ( СМЕЋАР ) | 58.000,00 | 25.000,00 |  |  | 33.000,00 |  |  |
| 11. | ДЈЕЧИЈИ ВРТИЋ МЛАДОСТ / РекОНСТРУКЦИЈАИ ДОГРАДЊА / | 66.000 | 50.000,00 |  |  | 16.000,00 |  |  |

УКУПНО: **4.016.663,89** 75.000,00 2.166.978,00 1.000.000,00 585.849,10 188.837,10

На основу члана 39. Закона о локалној самоуправи („Службени гласник Републике Српске“ број 97/2016) и члана 36. Статута општине Шипово (''Службени гласник општине Шипово'', број 12/17), Скупштина општине Шипово на сједници, одржаној дана 15.12.2017. године, д о н и ј е л а ј е:

**О Д Л У К У**

I

Усваја се Програм одржавања објекта заједничке комуналне потрошње за 2018. годину.

II

Саставни дио ове одлуке чини Програм из тачке I ове одлуке.

III

Ова Одлука ступа на снагу осмог дана од дана објављивања у ''Службеном гласнику Општине Шипово''.

СКУПШТИНА ОПШТИНЕ ШИПОВО

|  |  |
| --- | --- |
| Број:02-013-289/17  Датум:15.12.2017. године | ПРЕДСЈЕДНИК  Милан Плавшић,.с.р. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 21. Закона о комуналним дјелатностима (''Службени гласник Републике Српске'', бр. 124/11, 100/17), члана 39. Закона о локалној самоуправи (''Службени гласник Републике Српске'', бр. 97/16) и чланa 36. Статута Општине Шипово (''Службени гласник Oпштине Шипово'', бр. 12/17) Скупштина општине Шипово, на 13. сједници, одржаној дана 15.12.2017. године, донијела је

**ПРОГРАМ ОДРЖАВАЊА ОБЈЕКАТА  
ЗАЈЕДНИЧКЕ КОМУНАЛНЕ ПОТРОШЊЕ**

**ЗА 2018. ГОДИНУ**

**I - УВОДНЕ НАПОМЕНЕ**

Законом о комуналним дјелатностима (''Службени гласник Републике Српске'', бр. 124/11, 100/17) комуналне дјелатности сврстане су у дјелатности од посебног јавног интереса, те је утврђена организација обављања и начин финансирања комуналних дјелатности.

Комуналне дјелатности од посебног јавног интереса разврстане су у двије групе:

1. Дјелатности индивидуалне комуналне потрошње,
2. Дјелатности заједничке комуналне потрошње.

Дјелатности индивидуалне комуналне потрошње чине:

1. Производња и испорука воде,
2. Пречишћавање и одводња отпадних вода,
3. Производња и испорука топлотне енергије,
4. Збрињавање отпада из стамбених и пословних простора,
5. Управљање јавним просторима за паркирање возила,
6. Одржавање јавних тоалета,
7. Управљање кабловским канализацијама за комуникацијске каблове и системе,
8. Тржничка дјелатност,
9. Погребна дјелатност,
10. Димњачарска дјелатност,
11. Јавни превоз лица у градском и приградском саобраћају.

Дјелатности заједничке комуналне потрошње су:

1. Чишћење јавних површина у насељеним мјестима,
2. Одржавање, уређивање и опремање јавних зелених и рекреационих површина,
3. Одржавање јавних саобраћајних површина у насељеним мјестима,
4. Одводња атмосферских падавина и других вода са јавних површина,
5. Јавна расвјета у насељеним мјестима,
6. Дјелатност зоохигијене.

Овим програмом утврђује се обим, квалитет и начин обављања дјелатности заједничке комуналне потрошње, односно одржавања комуналних објеката и уређаја и вршења комуналних услуга, потребна средства за реализацију предвиђених циљева и распоред средстава по дјелатностима, као и мјере за спровођење програма.

Средства за финансирање радова на одржавању објеката заједничке комуналне потрошње обезбјеђују се из буџета Општине Шипово по основу прихода од комуналне накнаде, дијела накнаде за кориштење добара од општег интереса, дијела прихода од пореза на непокретности, дијела накнада за дате концесије, ренте, донација и сл.

Обављање комуналних дјелатности повјерава се јавном комуналном предузећу или другим привредним субјектима, који су дужни да задовоље све потребе корисника комуналних услуга у складу са Законом о комуналним дјелатностима и другим релевантним прописима.

**II - ДЈЕЛАТНОСТИ ЗАЈЕДНИЧКЕ КОМУНАЛНЕ ПОТРОШЊЕ**

**1. ЧИШЋЕЊЕ ЈАВНИХ ПОВРШИНА У ГРАДСКОМ ПОДРУЧЈУ**

Чишћење јавних површина у градском подручју обухвата:

1. Ручно чишћење јавних саобраћајних површина (градске улице, тротоари,

паркинг простори, градски трг, пјешачке стазе и друго),

1. Прање јавних саобраћајних површина.

Ручно чишћење обухвата метење јавних површина, прикупљање и одвожење отпада, блата и наноса, пражњење корпи за отпатке, кошење и одвожење покошене траве са уличног појаса, сакупљање и одвожење лишћа и др. Чишћење ће се вршити у периоду од 8 мјесеци (март/април – октобар/новембар), као и у преосталом периоду године у зависности од временских услова (ако нема потребе за чишћењем снијега, односно дјеловањем зимске службе). Ручним чишћењем обухваћене су јавне саобраћајне површине у ужем градском подручју, приказане у табели ''Ручно чишћење јавних саобраћајних површина'' (прилог бр. 1). Кошење, крчење и одвожење покошене траве и шибља са уличног појаса и других јавних површина вршиће се према указаним потребама на појединим површинама.

Прање јавних саобраћајних површина у градском подручју вршиће се у периоду чишћења истих, односно током временског раздобља од 8 мјесеци (март/април – октобар/новембар). Динамика прања зависи од утврђених зона у које су сврстане поједине градске улице и остале саобраћајне површине, према табели ''Прање јавних саобраћајних површина'' (прилог бр. 2). Надлежни општински органи и овлаштени службеници могу наложити повећање броја прања, усљед непредвиђених околности и потреба (временске непогоде, повећан обим кориштења и сл.). Прање улица врши се цистерном за прање, која је опремљена цријевима са млазницама за ручно прање.

**2. ЗИМСКА СЛУЖБА**

Зимска служба представља активности и послове који су неопходни за одржавање проходности путева у зимским условима. Надлежни орган који управља путевима дужан је да организује рад зимске службе и одговоран је за одржавање проходности путева у зимском периоду, вршење надзора над пословима зимске службе и обављање других стручних послова из ове области.

Према важећем Правилнику о одржавању, заштити и рехабилитацији јавних путева и путних  објеката (''Службени гласник Републике Српске'', бр. 6/15), зимски период одржавања путева обухвата раздобље од 15. новембра текуће године до 15. марта наредне године, а у зависности од временских прилика и метеоролошких прогноза период зимског одржавања може почети прије и завршити након наведеног временског раздобља.

Послови зимске службе односе се на одржавање проходности градских улица, тротоара, паркинга и других саобраћајних површина, као и локалних и некатегорисаних путева у зимском условима, како слиједи:

* + спрјечавање стварања поледице на саобраћајним површинама,
  + машинско чишћење снијега са саобраћајних површина и објеката,
  + машинско и ручно чишћење сливника, ригола, одводних јарака и сл.

Обим, начин, динамика, рокови и цијена уклањања снијега са градских улица, као и локалних и некатегорисаних путева утврдиће се посебним програмом, а избор извођача радова врши се у складу са Законом о јавним набавкама.

**3. ОДРЖАВАЊЕ И УРЕЂИВАЊЕ ЈАВНИХ ЗЕЛЕНИХ ПОВРШИНА**

У градским срединама зелене површине имају вишеструку намјену и улогу, почев од санитарно-хигијенске до декоративно-естетске намјене. Да би зелене површине у потпуности одговориле својој улози, мора им се посветити посебна пажња у смислу пројектовања и подизања нових зелених засада, те континуираног одржавања и заштите постојећих објеката јавног градског зеленила.

Озелењавање паркова и других јавних површина у градском подручју, као и формирање нових и обнављање постојећих дрвореда, вршиће се у зависности од потреба на појединим зеленим површинама.

На постојећим јавним зеленим површинама, приказаним у табели ''Одржавање јавних зелених површина'' (прилог бр. 3), током године ће се изводити сљедећи радови:

1. Прикупљање и одвожење отпадака са зелених површина,
2. Кошење (машинско и ручно), крчење, прикупљање и одвожење покошене траве

и шибља са уређених и неуређених зелених површина,

1. Одржавање дрвећа, живих ограда и украсног грмља,
2. Сађење, одржавање, окопавање, залијевање и прихрана цвијетњака

(сезонско цвијеће и руже),

1. Одржавање, обнављање и сађење дрвореда.

**4. ОДРЖАВАЊЕ ЈАВНИХ САОБРАЋАЈНИХ ПОВРШИНА**

У оквиру одржавања јавних саобраћајних површина планира се обављање сљедећих радова:

1. Редовно одржавање градских саобраћајница и санација ударних рупа

на асфалтираним саобраћајницама и тротоарима у градском подручју,

1. Одржавање локалних и некатегорисаних путева ван урбаног подручја,
2. Одржавање вертикалне и хоризонталне саобраћајне сигнализације,

набавка и постављање саобраћајних знакова који недостају.

Обим потребних радова на редовном одржавању градских саобраћајница, као и локалних и некатегорисаних путева, утврдиће се након зимског периода и лоших временских услова, који су главни узрочници настанка деформација на асфалтним и макадамским површинама.

Одржавање вертикалне и хоризонталне сигнализације обављаће се према указаној потреби и утврђеном приоритету. За градско подручје израђен је Главни пројекат саобраћајне сигнализације.

**5. ОДРЖАВАЊЕ И УРЕЂЕЊЕ ВОДОТОКА**

Законом о водама (''Службени гласник Републике Српске'', бр. 50/06 и 92/09) дефинисане су обавезе јединица локалне самоуправе у погледу уређења водотока и заштите од штетног дјеловања вода. Под одржавањем и уређењем водотока подразумијевају се сљедеће активности:

1. Чишћење обала и корита ријека у градском подручју,
2. Чишћење обала и корита ријека ван урбане градске зоне,
3. Чишћење базена на ријеци Сокочници, уз испитивање

бактериолошке и хемијске исправности воде за купање.

Чишћење водотока у градском подручју вршиће се у периоду од 8 мјесеци (март/април – октобар/новембар), а чишћење водотока ван урбане градске зоне обављаће се по указаној потреби. Чишћење базена на ријеци Сокочници ће се вршити 2 пута мјесечно, током временског периода од 5 мјесеци (мај – септембар).

**6. ПРИКУПЉАЊЕ, УТОВАР И ОДВОЖЕЊЕ КРУТОГ ОТПАДА**

**ИЗ ГРАДСКОГ И СЕОСКОГ ПОДРУЧЈА**

Прикупљање и одвожење крутог отпада вршиће се по указаној потреби у урбаној градској зони, као и у сљедећим подручјима:

1. Уз регионални пут Р-415 (дионица Језеро-Шипово) и уз обале ријеке Пливе

(од потока Перућица до градског подручја),

1. Уз регионални пут Р-415 (дионица Шипово-Купрес) и уз обале ријеке Јањ

(од градског подручја до села Стројице),

1. Уз регионални пут Р-415а (дионица Шипово-Бараћи), укључујући пут према селу Пљева, као и уз обале ријеке Пливе (од градског подручја до села Пљева),
2. У појединим сеоским подручјима (Мујџићи, Стројице, Пљева, Волари, Ступна).

Овим програмом предвиђа се одвожење смећа и крутог отпада са дивљих депонија које се формирају уз наведене путне правце, као и на неколико локација у градском и сеоским подручјима. За прикупљање и одвожење крутог отпада из градског и ванградског подручја потребна је механизација у виду цистерне за смеће или камиона за крути отпад, у зависности од тренутних потреба.

**7. ЧИШЋЕЊЕ И ОДРЖАВАЊЕ ГРАДСКИХ ГРОБАЉА**

Одржавање градских гробаља (ново гробље у Радничкој улици и гробље у Видовданској улици) вршиће се током временског периода од 8 мјесеци (март/април – октобар/новембар).

**8. ЈАВНА РАСВЈЕТА**

Предвиђено је редовно одржавање, санација и реконструкција мањег обима на мрежи јавне расвјете у градском подручју и у насељеним мјестима ван урбане градске зоне (Волари, Дуљци, Пљева, Мујџићи, Стројице, Бабићи), као и набавка материјала за редовно одржавање јавне расвјете.

Редовно одржавање јавне расвјете подразумијева замјену сијалица, осигурача, пригушница, упаљача, грла и осталог потрошног материјала, те дефектажу и отклањање кварова, фарбање стубова, замјену стубова и свјетиљки уништених у саобраћајним незгодама, замјену оштећеног кабла и сл.

Санација и реконструкција мањег обима на мрежи јавне расвјете подразумијева замјену дотрајалих стубова и свјетиљки, те доградњу мањег броја расвјетних елемената (до 3 расвјетна тијела) на постојећој мрежи.

**9. ДЕКОРАЦИЈА ГРАДА**

Активности на украшавању града вршиће се у вријеме државних, републичких и вјерских празника, а подразумијевају истицање застава, информативних паноа, украсних свјетиљки и других декоратвних елемената и уређаја.

**10. ДЕРАТИЗАЦИЈА ГРАДА**

Планирана је систематска дератизација школских и предшколских објеката, ријечних обала, јавних зелених површина, градских гробаља и сл.

**11. ОДРЖАВАЊЕ ОБЈЕКАТА ЗАЈЕДНИЧКЕ КОМУНАЛНЕ ПОТРОШЊЕ**

**ПО ПОТРЕБИ И НАЛОГУ НАДЛЕЖНОГ ОРГАНА ОПШТИНСКЕ**

**УПРАВЕ ОПШТИНЕ ШИПОВО**

Одржавање објеката заједничке комуналне потрошње по указаној потреби и налогу надлежног органа Општинске управе има за циљ да се дефинишу могући радови и резервишу средства за радове на одржавању комуналних објеката, уређаја и опреме, који нису обухваћени радовима на редовном одржавању комуналних објеката за текућу годину.

Предвиђени су ванредни радови на одржавању појединих комуналних објеката, те пружање одговарајућих комуналних услуга, како слиједи:

1. **Интервенције на локалним водоводима**

Предвиђене су интервенције на локалним водоводима који нису у надлежности комуналног предузећа, а Општина често прима захтјеве грађана за поправку истих. Интервенције се, углавном, односе на поправке оштећених водовода и повремено испитивање бактериолошке и хемијске исправности воде.

1. **Одржавање атмосферских вода у градском подручју**

Одржавање атмосферских вода у градском подручју подразумијева чишћење сливника на јавним површинама, те замјену оштећених сливника и решетки. Наведени радови вршиће се по потреби и налогу надлежног органа. Такође, када се укаже хитна потреба, обављаће се интервентни радови на санацији одводње површинских и отпадних вода у ужем градском подручју. Санација већих канализационих кварова вршиће се по указаној потреби и у складу са расположивим буџетским средствима.

1. **Прикупљање и покоп угинулих животиња**

Након угинућа паса луталица и других животиња, вршиће се прикупљање и покоп истих уз градску депонију (по позиву ловачког удружења или по налогу надлежног општинског органа).

1. **Одржавање комуналне опреме**

Одржавање комуналне опреме подразумијева сљедеће активности:

1. Набавка нових и санација постојећих парковских клупа,
2. Набавка нових и поправка постојећих корпи за ситни отпад,
3. Набавка нових контејнера за одлагање кућног смећа,
4. Одржавање фонтанe у склопу споменика палим борцима,
5. Одржавање чесмe на градском тргу,
6. Одржавање остале комуналне опреме,
7. Уређење простора за постављање контејнера (локације у урбаној градској зони,

као и поред ријека: Пливе, Јања и Лубовице, те у селима: Мујџићи, Стројице, Пљева, Волари, Ступна).

1. **Чишћење и уређење простора за културне манифестације**

**и одржавање спортских терена**

Предвиђено је чишћење и уређење простора за културне манифестације: Дани Шипова, Јањски сабор и Јањски вишебој, као и повремено одржавање спортских терена, које подразумијева кошење и одвожење траве са и око терена. Прије спортских манифестација терене је потребно очистити и по потреби опрати, а након спортских турнира или приредби прикупити и одвести отпад на градску депонију. Потребно је обезбједити и пијаћу воду за веће спортске турнире.

**III - ПОТРЕБНА СРЕДСТВА ЗА РЕАЛИЗАЦИЈУ ПРОГРАМА**

**1. ЧИШЋЕЊЕ ЈАВНИХ ПОВРШИНА У ГРАДСКОМ ПОДРУЧЈУ**

1.1. РУЧНО ЧИШЋЕЊЕ ЈАВНИХ ПОВРШИНА 25.000,00 KM

1.2. ПРАЊЕ ЈАВНИХ ПОВРШИНА 25.000,00 KM

**УКУПНО 1. 50.000,00 КМ**

**2. ЗИМСКА СЛУЖБА**

**УКУПНО 2. 90.000,00 КМ**

**3. ОДРЖАВАЊЕ И УРЕЂИВАЊЕ ЈАВНИХ ЗЕЛЕНИХ ПОВРШИНА**

**УКУПНО 3. 20.000,00 КМ**

**4. ОДРЖАВАЊЕ ЈАВНИХ САОБРАЋАЈНИХ ПОВРШИНА**

4.1. РЕДОВНО ОДРЖАВАЊЕ ГРАДСКИХ САОБРАЋАЈНИЦА 10.000,00 KM

4.2. ОДРЖАВАЊЕ ЛОКАЛНИХ И НЕКАТЕГОРИСАНИХ ПУТЕВА .. 50.000,00 KM

4.3. ОДРЖАВАЊЕ САОБРАЋАЈНЕ СИГНАЛИЗАЦИЈЕ 20.000,00 KM

**УКУПНО 4. 80.000,00 КМ**

**5. ОДРЖАВАЊЕ И УРЕЂЕЊЕ ВОДОТОКА**

5.1. ЧИШЋЕЊЕ ВОДОТОКА У ГРАДСКОМ ПОДРУЧЈУ 3.000,00 KM

5.2. ЧИШЋЕЊЕ ВОДОТОКА ВАН УРБАНЕ ГРАДСКЕ ЗОНЕ 2.000,00 KM

5.3. ЧИШЋЕЊЕ БАЗЕНА НА РИЈЕЦИ СОКОЧНИЦИ 5.000,00 KM

**УКУПНО 5. 10.000,00 КМ**

**6. ПРИКУПЉАЊЕ, УТОВАР И ОДВОЖЕЊЕ КРУТОГ ОТПАДА**

**УКУПНО 6. 40.000,00 КМ**

**7. ЧИШЋЕЊЕ И ОДРЖАВАЊЕ ГРАДСКИХ ГРОБАЉА**

**УКУПНО 7. 5.000,00 КМ**

**8. ЈАВНА РАСВЈЕТА**

8.1. ОДРЖАВАЊЕ РАСВЈЕТЕ У ГРАДСКОМ ПОДРУЧЈУ 15.000,00 KM

8.2. ОДРЖАВАЊЕ РАСВЈЕТЕ ВАН УРБАНЕ ГРАДСКЕ ЗОНЕ 10.000,00 KM

**УКУПНО 8. 25.000,00 КМ**

**9. ДЕКОРАЦИЈА ГРАДА**

**УКУПНО 9. 5.000,00 КМ**

**10. ДЕРАТИЗАЦИЈА ГРАДА**

**УКУПНО 10. 5.000,00 КМ**

**11. ОДРЖАВАЊЕ ОБЈЕКАТА ЗАЈЕДНИЧКЕ КОМУНАЛНЕ ПОТРОШЊЕ**

**ПО ПОТРЕБИ И НАЛОГУ НАДЛЕЖНОГ ОРГАНА**

11.1. ИНТЕРВЕНЦИЈЕ НА ЛОКАЛНИМ ВОДОВОДИМА 10.000,00 KM

11.2. ОДРЖАВАЊЕ АТМ. ВОДА У ГРАДСКОМ ПОДРУЧЈУ 2.000,00 KM

11.3. ПРИКУПЉАЊЕ И ПОКОП УГИНУЛИХ ЖИВОТИЊА 2.000,00 KM

11.4. ОДРЖАВАЊЕ КОМУНАЛНЕ ОПРЕМЕ 10.000,00 KM

11.5. ЧИШЋЕЊЕ И УРЕЂЕЊЕ ПРОСТОРА ЗА КУЛТУРНЕ

МАНИФЕСТАЦИЈЕ И ОДРЖАВАЊЕ СПОРТ. ТЕРЕНА 5.000,00 KM

**УКУПНО 11. 29.000,00 КМ**

**ЗБИРНА РЕКАПИТУЛАЦИЈА**

1. ЧИШЋЕЊЕ ЈАВНИХ САОБРАЋАЈНИХ ПОВРШИНА 50.000,00 KM
2. ЗИМСКА СЛУЖБА 90.000,00 KM
3. ОДРЖАВАЊЕ И УРЕЂИВАЊЕ ЗЕЛЕНИХ ПОВРШИНА 20.000,00 KM
4. OДРЖАВАЊЕ ЈАВНИХ САОБРАЋАЈНИХ ПОВРШИНА 80.000,00 КМ
5. ОДРЖАВАЊЕ И УРЕЂЕЊЕ ВОДОТОКА 10.000,00 KM
6. ПРИКУПЉАЊЕ, УТОВАР И ОДВОЗ КРУТОГ ОТПАДА 40.000,00 KM
7. ЧИШЋЕЊЕ И ОДРЖАВАЊЕ ГРАДСКИХ ГРОБАЉА 5.000,00 KM
8. ЈАВНА РАСВЈЕТА 25.000,00 KM
9. ДЕКОРАЦИЈА ГРАДА 5.000,00 KM
10. ДЕРАТИЗАЦИЈА ГРАДА 5.000,00 КМ
11. ОДРЖАВАЊЕ ОБЈЕКАТА ЗАЈЕДНИЧКЕ КОМУНАЛНЕ ПОТРОШЊЕ

ПО ПОТРЕБИ И НАЛОГУ НАДЛЕЖНОГ ОРГАНА 29.000,00 KM

**УКУПНО ОДРЖАВАЊЕ ОБЈЕКАТА ЗАЈЕДНИЧКЕ**

**КОМУНАЛНЕ ПОТРОШЊЕ ЗА 2018. ГОДИНУ 359.000,00 КМ**

**IV - ЗАВРШНЕ НАПОМЕНЕ**

Даје се овлаштење Начелнику Општине Шипово да са јавним комуналним предузећем закључи уговор о реализацији овог програма. Радови предвиђени овим програмом изводиће се искључиво по налогу надлежних органа и овлаштених службеника Општинске управе.

Начелник ће посебним рјешењем овластити службенике који ће издавати налоге за извршење предвиђених радова и услуга, те вршити надзор и контролу у току извођења истих. Плаћање извршених радова и услуга обављаће се након потврде и овјере изведених радова од стране овлаштених службеника.

Уколико се због непредвиђених околности (временске неприлике, ванредне ситуације и сл.) укаже потреба за повећањем обима појединих радова или услуга планираних овим програмом, допуштена је прерасподјела средстава по намјенама, односно дјелатностима, уз сагласност надлежних општинских органа.

СКУПШТИНА ОПШТИНЕ ШИПОВО

|  |  |
| --- | --- |
| Број:02-013-289-1/17  Датум:15.12.2017. године | ПРЕДСЈЕДНИК СКУПШТИНЕ  Милан Плавшић,с.р. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПРИЛОГ БР. 1

ТАБЕЛА – РУЧНО ЧИШЋЕЊЕ ЈАВНИХ САОБРАЋАЈНИХ ПОВРШИНА

|  |  |  |  |  |
| --- | --- | --- | --- | --- |
| **Р/Б** | **ГРАДСКЕ УЛИЦЕ И ДРУГЕ САОБРАЋАЈНЕ ПОВРШИНЕ** | **ДУЖИНА**  **(м)** | **ШИРИНА**  **(м)** | **ПОВРШИНА**  **(м2)** |
| 01. | Улица Гаврила Принципа | 450 | 12,0 | 5.400 |
| 02. | Улица Радомира Путника | 300 | 10,0 | 3.000 |
| 03. | Улица Светог Савe | 150 | 4,0 | 600 |
| 04. | Улица Николе Тесле (до Омладинске) | 620 | 10,0 | 6.200 |
| 05. | Омладинска улица (од Д. Метле до Радничке) | 320 | 10,0 | 3.200 |
| 06. | Његошева улица (до Пол. станице) | 200 | 8,0 | 1.600 |
| 07. | Улица Меше Селимовића | 100 | 6,0 | 600 |
| 08. | Улица Степе Степановића (дио) | 250 | 6,0 | 1.500 |
| 09. | Улица I шиповачке бригаде (до Омладинске) | 375 | 8,0 | 3.000 |
| 10. | Карађорђева улица (до Р. Маријанца) | 330 | 10,0 | 3.300 |
| 11. | Улица Симе Шолаје (дио) | 300 | 8,0 | 2.400 |
| 12. | Паркинг простори у градском подручју |  |  | 6.700 |
| 13. | Градски трг и пјешачке стазе |  |  | 2.500 |
|  | **УКУПНО:** |  |  | **40.000 м2** |

ПРИЛОГ БР. 2

ТАБЕЛА – ПРАЊЕ ЈАВНИХ САОБРАЋАЈНИХ ПОВРШИНА

|  |  |  |
| --- | --- | --- |
| **Р/Б** | **НАЗИВ УЛИЦЕ** | **ДУЖИНА**  **(м)** |
|  | **I ЗОНА ПРАЊА** |  |
| 01. | Улица Гаврила Принципа | 450 |
| 02. | Улица Радомира Путника | 300 |
| 03. | Улица Светог Савe | 150 |
| 04. | Улица Николе Тесле | 900 |
| 05. | Његошева улица | 400 |
| 06. | Улица Меше Селимовића | 100 |
| 07. | Карађорђева улица | 700 |
| 08. | Паркинг простори у градском подручју (око 7.000 м2) |  |
|  | **УКУПНО:** | **3.000 м** |
|  | **II ЗОНА ПРАЊА** |  |
| 01. | Улица I шиповачке бригаде | 1.200 |
| 02. | Улица српских бораца | 400 |
| 03. | Улица Раде Маријанца | 800 |
| 04. | Улица Симе Шолаје | 600 |
| 05. | Улица Степе Степановића | 1.500 |
| 06. | Омладинска улица | 1.000 |
|  | **УКУПНО:** | **5.500 м** |
|  | **III ЗОНА ПРАЊА** |  |
| 01. | Видовданска улица | 750 |
| 02. | Улица Јована Дучића | 350 |
| 03. | Улица Браће Југовића | 850 |
| 04. | Улица Душана Раките | 600 |
| 05. | Книнска улица | 450 |
| 06. | Улица Марије Бурсаћ | 350 |
| 07. | Радничка улица | 300 |
| 08. | Улица Петра Бојовића | 300 |
| 09. | Улица Бранка Радичевића | 250 |
| 10. | Улица Вука Караџића | 400 |
| 11. | Улица Душана Метле | 400 |
|  | **УКУПНО:** | **5.000 м** |

ПРИЛОГ БР. 3

ТАБЕЛА – ОДРЖАВАЊЕ ЈАВНИХ ЗЕЛЕНИХ ПОВРШИНА

|  |  |  |
| --- | --- | --- |
| **Р/Б** | **ЛОКАЦИЈЕ ЗЕЛЕНИХ ПОВРШИНА** | **ПОВРШИНА**  **(м2)** |
| 01. | Градски парк ''Симо Шолаја'' | 1.000 |
| 02. | Зелене површине на градском тргу | 500 |
| 03. | Зелена површина испред Дома културе | 250 |
| 04. | Зелена површина испред Дјечијег вртића | 600 |
| 05. | Зелена површина код Дома пензионера | 500 |
| 06. | Путни појас у Улици Гаврила Принципа | 1.000 |
| 07. | Зелена површина у Улици Радомира Путника | 600 |
| 08. | Зел. површине у зони стамбених блокова у Улици Р. Путника | 600 |
| 09. | Зелена површина код Дома здравља | 250 |
| 10. | Лијева обала Пливе (од ушћа Лубовице до моста) | 500 |
| 11. | Путни појас у Омладинској улици | 1.700 |
| 12. | Зелена површина код Ватрогасног дома | 2.500 |
|  | **УКУПНО:** | **10.000 м2** |

На основу члана 47. Закона о уређењу простора и грађењу (''Службени гласник Републике Српске'', број 40/13, 106/15, 3/16), члана 39. Закона о локалној самоуправи (''Службени гласник Републике Српске'', број 97/16) и члана 36. Статута Општине Шипово (''Службени гласник Oпштине Шипово'', број 12/17), Скупштина Oпштине Шипово, на 13. сједници, одржаној дана 15.12.2017. године, донијела је

О Д Л У К У

о утврђивању нацрта Измјене дијела Регулационог плана

ужег центра Шипова (Занатски центар**)**

I

Овом одлуком утврђује се нацрт Измјене дијела Регулационог плана ужег центра Шипова – Занатски центар (у даљем тексту: Нацрт плана).

II

Нацрт плана се излаже на јавни увид у просторијама Општинске управе Општине Шипово – Општински административни центар, Трг патријарха српског Павла 1, сала за састанке бр. 26 и у просторијама носиоца израде, ''Урбис центар'' д.о.о. Бања Лука, Булевар војводе Степе Степановића 101а, сваког радног дана у току радног времена наведених субјеката.

III

Трајање јавног увида у Нацрт плана је 30 (тридесет) дана.

IV

О мјесту, времену и начину излагања Нацрта плана на јавни увид, јавност и власници непокретности у обухвату наведеног плана биће обавијештени путем средстава јавног информисања (дневни лист доступан на територији цијеле Републике Српске и званична интернет старница Општине Шипово), 8 (осам) дана прије почетка јавног увида и 15 (петнаест) дана након почетка излагања Нацрта плана на јавни увид.

V

Током јавног увида свако физичко и правно лице може упутити мишљење, примједбе и приједлоге на Нацрт плана, уписом у свеску која ће се налазити у просторији у којој је Нацрт плана изложен или у форми дописа носиоцу припреме, Одсјеку за урбанизам и стамбено-комуналне послове Општине Шипово.

VI

Ова одлука ступа на снагу осмог дана од дана објављивања у ''Службеном гласнику Општине Шипово''.

СКУПШТИНА ОПШТИНЕ ШИПОВО

|  |  |
| --- | --- |
| Број:02-013-288  Датум:15.12.2017.године | ПРЕДСЈЕДНИК СКУПШТИНЕ  Милан Плавшић,с.р. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 4. Закона о порезу на непокретности („Службени гласник Републике Српске“ број 91/15), члана 39. Закона о локалној самоуправи („Службени гласник Републике Српске“ број 97/2016) и члана 36. Статута општине Шипово (''Службени гласник општине Шипово'', број 12/17), Скупштина општине Шипово, на сједници, одржаној дана 15.12.2017.године, д о н и ј е л а ј е:

О Д Л У К У

о утврђивању вриједности непокретности на подручју општине Шипово за 2018.годину

I

Овом одлуком одређује се вриједност непокретности на подручју општине Шипово за 2018. годину.

II

Непокретностима, у складу са Законом и овом одлуком, сматра се земљиште са свим оним што је трајно спојено са њим, или што је изграђено на површини земљишта, изнад или испод земљишта.

III

Табеларни преглед вриједности непокретности по зонама на подручју општине Шипово, дат је на бази података пореске управе Републике Српске, који је саставни дио ове одлуке.

IV

Ова одлука ступа на снагу осмог дана од дана објављивања у „Службеном гласнику општине Шипово“.

СКУПШТИНА ОПШТИНЕ ШИПОВО

Број:02-013-286/17 ПРЕДСЈЕДНИК,

Датум: 15.12..2017. године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 8. Закона о порезу на непокретности („Службени гласник Републике Српске“ број 91/15), члана 39. Закона о локалној самоуправи („Службени гласник Републике Српске“ број 97/2016) и члана 36. Статута општине Шипово (''Службени гласник општине Шипово'', број 12/17), Скупштина општине Шипово на сједници, одржаној дана 15.12.2017.године, д о н и ј е л а ј е:

О Д Л У К У

о утврђивању пореске стопе за опорезивање непокретности на подручју општине Шипово за 2018.годину

I

Овом одлуком одређује се пореска стопа за опорезивање непокретности које се налазе на подручју општине Шипово.

II

Непокретностима, у складу са Законом и овом одлуком, сматра се земљиште са свим оним што је трајно спојено са њим, или што је изграђено на површини земљишта, изнад или испод земљишта.

III

Пореска стопа за опорезивање непокретности утврђује се у висини од 0,05%.

IV

Пореска стопа за опорезивање непокретности у којима се непосредно обавља производна дјелатност утврђује се у висини од 0,05 %.

V

Овако одређена стопа примјењиваће се на процијењену вриједност непокретности за 2018.годину.

VI

У случају обављања дефицитарне дјелатности обвезник може бити ослобођен обавезе плаћања пореза, о чему посебну одлуку доноси Скупштина општине.

VII

Ова одлука ступа на снагу осмог дана од дана објављивања у „Службеном гласнику општине Шипово“.

СКУПШТИНА ОПШТИНЕ ШИПОВО

Број: 02-013-287/17 ПРЕДСЈЕДНИК,

Датум: 15.12.2017.године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| На основу члана 39. Закона о локалној самоуправи („Сл. гласник Републике Српске“ број 97/16) и члана 36. Статута општине Шипово /'' Службени гласник општине Шипово'', број 12/17) , Скупштина општине Шипово, на својој сједници одржаној дана 15.12.2017.године, усвојила је:  П Р О Г Р А М  рада Скупштине општине Шипово за 2018. годину  Овим програмом утврђују се: питања тематског и нормативног садржаја о којима ће Скупштина општине расправљати и одлучивати у оквиру њених права и дужности, носиоци задатака на припремању материјала (стручни обрађивачи), рокови за њихово разматрање као и предлагачи материјала.  Поред питања наведених у овом програму која чине основу за рад, Скупштина општине ће разматрати и друга питања која буду произилазила из закона и других прописа, као и питања која се у свакодневној активности општинских органа појаве као актуелна, а из надлежности су Скупштине општине.  Начелник општине и други предлагачи материјала као и обрађивачи материјала, дужни су да се придржавају утврђених рокова и да своје програме рада ускладе са овим програмом.    I КВАРТАЛ 2018. ГОДИНЕ  1.Разматрање и усвајање Плана утрошка намјенских средстава остварених продајом шумских дрвних сортимената;  Припрема: Одјељење за, буџет, финансије и привреду  Предлагач: Начелник општине.  2.Разматрање и усвајање Плана утрошка намјенских средстава за воде општине Шипово;  Припрема: Одјељење за , буџет, финансије и привреду  Предлагач: Начелник општине.  3.Разматрање и усвајање Плана утрошка средстава за коришћење минералних сировина;  Припрема: Одјељење за буџет, финансије и привреду  Предлагач: Начелник општине.  4.Разматрање и усвајање Плана утрошка средстава за реализацију посебних мјера заштите од пожара;  Припрема: Одјељење за буџет, финансије и привреду  Предлагач: Начелник општине.  5. Доношење Програма уређења градског грађевинског земљишта за 2018. годину.  ОБРАЂИВАЧ : Одсјек за урбанизам и стамбено-комуналне послове.  ПРЕДЛАГАЧ: Начелник општине  2.До26. Доношење одлуке о просјечној коначној грађевинској цијени 1м2 корисне површине СТА стамбеног и пословног простора на подручју општине Шипово у 2017. години;  ОБРАЂИВАЧ : Одсјек за урбанизам и стамбено-комуналне послове.  ПРЕДЛАГАЧ: Начелник општине  7.Доношење Одлуке о висини накнаде за трошкове уређења градског грађевинског земљишта.  ОБРАЂИВАЧ : Одсјек за урбанизам и стамбено-комуналне послове.  ПРЕДЛАГАЧ: Начелник општине  8.Доношење Одлуке о висини накнаде за трошкове уређења градског грађевинског земљишта за подручја за које није донесен спроведбени документ просторног уређења.  ОБРАЂИВАЧ : Одсјек за урбанизам и стамбено-комуналне послове.  ПРЕДЛАГАЧ: Начелник општине  9. Доношење Одлуке о утврђивању просјечних јединичних цијена радова опремања градског грађевинског земљишта за 2017. годину;  ОБРАЂИВАЧ : Одсјек за урбанизам и стамбено-комуналне послове.  ПРЕДЛАГАЧ: Начелник општине  10.Доношење Програма рада на одржавању објеката заједничке комуналне потрошње за 2018. годину.  Припрема:Одсјек за урбанизам и стамбено-комуналне послове.  ПРЕДЛАГАЧ: Начелник општине  II КВАРТАЛ 2018. ГОДИНЕ   1. Доношење Одлуке о комуналном реду.   ОБРАЂИВАЧ : Одсјек за урбанизам и стамбено-комуналне послове.  и комунална полиција  ПРЕДЛАГАЧ: Начелник општине  2.Доношење Одлуке о расписивању избора за чланове Савјета мјесних заједница.  Припрема: Одјељење за буџет, финансије и привреду, ОИК и секретар СО-е.  Предлагач: Начелник општине  IV КВАРТАЛ 2018. ГОДИНЕ   1. Доношење Одлуке о усвајању буџета општине Шипово за 2019. годину   Припрема: Одјељење за буџет, финансије и привреду  Предлагач: Начелник општине.   1. Доношење Програма рада Скупштине општине Шипово за 2019. год.   Припрема: Предсједник СО-е и Колегиј Скупштине општине.   1. Доношење Програма рада на одржавању објеката заједничке комуналне потрошње за 2019. годину.   Припрема:Одсјек за урбанизам и стамбено-комуналне послове.  ПРЕДЛАГАЧ: Начелник општине  4.Доношење одлуке о висини вриједности непокретности по зонама на подручју општине Шипово у 2019.години.  Припрема: Одјељење за буџет, финансије и привреду  Предлагач: Начелник општине  II - ТЕМАТСКИ ДИО  I КВАРТАЛ 2018. ГОДИНЕ  1. Информација о остваривању Програма рада Скупштине за 2017. годину.  Предлагач: Предсједник Скупштине општине Шипово.  2. Информација о стању у привреди општине Шипово за 2017. годину  Припрема: Одјељења за буџет, финансије и привреду  Предлагач: Начелник општине  II КВАРТАЛ 2018. ГОДИНЕ  1. Извјештај о раду Начелника општине за 2017. годину    Предлагач: Начелник општине   1. Информација о стању и газдовању шумама на подручју општине Шипово   Припрема: ШГ ''Горица'' Шипово  Предлагач: Начелник општине  3. Извјештај о раду инспекцијских органа за 2017. годину   * + Тржишна инспекција,   + Урбанистичко-грађевинска инспекција,   + Здравствено-санитарна инспекција,   + Комунална полиција.   Припремају и предлажу: Надлежни инспектори.  4. Информација о раду и пословању КД „Лисина“ а.д. Шипово за 2017.годину:  Припрема и предлаже: КД ''Лисина'' а.д. Шипово  5.Разматрање извјештаја о раду и пословању установа чији је оснивач општине Шипово за 2017.годину:  ЈУ Дом културе ''Никола Кокошар'' Шипово;  ЈУ Дјечији вртић „Младост“ Шипово;  ЈУ Дом здравља „Шипово“ Шипово;  ЈУ Центар за социјални рад Шипово;  ЈУ Туристичка организација Шипово;  Разматрање информације о раду и пословању ЈУ „Народна библиотека“ Шипово за 2017. годину.  Предлагач: Наведенe установе.    6. Извјештај о извршењу буџета и капиталног буџета за 2017. годину  Припрема: Одјељења за буџет, финансије и привреду  Предлагач: Начелник општине   1. Информација о раду општинске организације Црвеног крста за 2017. год.   Припрема: ОО Црвени крст Шипово  Предлагач: Начелник општине   1. Информација о стању цивилне заштите на подручју општине Шипово за 2017. годину.   Предлагач: Начелник   1. Информација о стању јавне безбједности на подручју општине Шипово у 2017. години   Припрема: Полицијска станица Шипово  III КВАРТАЛ 2018. ГОДИНЕ   1. Извјештај о извршењу буџета Општине за првих 6 мјесеци текуће фискалне године   Припрема: Одјељења за буџет, финансије и привреду  Предлагач: Начелник општине   1. Извјештај о стању здравствене заштите на подручју општине Шипово   Припрема: Дом здравља Шипово  Предлагач: Начелник општине.   1. Информација о раду СШЦ ''Петар Кочић'' Шипово за школску   2017/18 годину.  Припрема: СШЦ ''Петар Кочић'' Шипово  Предлагач: Начелник   1. Информација о раду основних школа на подручју општине Шипово за школску 2017/18. годину   Припремају: Основне школе  Предлагач: Начелник општине     1. Информација о стању ватрогаства на подручју општине Шипово.   Припрема: Ватрогасно друштво Шипово.  Предлагач: Начелник општине.    IV КВАРТАЛ 2018. ГОДИНЕ  1. Извјештај о стању социјалне заштите на подручју општине Шипово  Припрема: ЈУ Центар за социјални рад Шипово  Предлагач: Начелник општине  2. Информација о предшколском образовању и васпитању на  подручју општине Шипово.  Припрема: ЈУ Дјечији вртић „Младост“ Шипово  Предлагач: Начелник општине    3. Давање сагласности на годишњи програма рада и финансијски план установа чији је оснивач општина Шипово за 2018. годину:  ЈУ Дом културе ''Никола Кокошар'' Шипово;  ЈУ Дјечији вртић „Младост“ Шипово;  ЈЗУ Дом здравља „Шипово“ Шипово;  ЈУ Центар за социјални рад Шипово;  ЈУ Туристичка организација Шипово;    Предлагач: Наведенe установе.  III – ТЕМА ПО ПОТРЕБИ  III КВАРТАЛ 2018. ГОДИНЕ   1. Информација о газдовању ловиштима и рибарским ресурсима на подручју општине Шипово   Припрема: Правна лица која газдују наведеним ресурсима  Предлагач: Начелник општине   1. Информација о стању и газдовању минералним сировинама на подручју општине Шипово   Предлагач: Начелник општине  IV КВАРТАЛ 2018. ГОДИНЕ   1. Информација о остваривању права бораца, војних инвалида, породица погинулих и несталих бораца одбрамбено отаџбинског рата РС, НОР-а и цивилних жртава рата.   Припрема: Одјељења за општу управу  Предлагач: Начелник општине  ЗАВРШНЕ ОДРЕДБЕ  I  Програм рада Скупштине општине Шипово се усваја као оријентациони и остаје отворен за сва актуелна питања која ће се појавити у току године, а која су од интереса за општину Шипово.  II  Рокови у Програму су дати оквирно што оставља могућност евентуалног одступања од наведених основа овисно о битности и активности стављања појединих тема на дневни ред Скупштине општине, за промјену рока потребна је сагласност Скупштине општине.  III  На дневном реду скупштинских сједница могу се наћи и теме које буду разматране на скупштинским комисијама уколико комисије донесу препоруке и закључке од интереса за општину Шипово.  IV  Скупштина општине Шипово ће разматрати и све теме које јој буду стављене у надлежност измјенама позитивних законских прописа, одлукама републичких органа као и међународних организација.  V  Начелник општине и други предлагачи материјала и обрађивачи дужни су да се придржавају датих рокова и да са овим Програмом ускладе своје програме рада.  VI  Овај Програм биће објављен у ''Службеном гласнику општине Шипово.“  СКУПШТИНА ОПШТИНЕ ШИПОВО  БРОЈ: 02-013-285 ПРЕДСЈЕДНИК,  Датум, 15.12.2017.године Милан Плавшић,с.р.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | П Р Е Д С |

На основу члана 39. Закона о локалној самоуправи („Службени гласник Републике Српске“, број: 97/16) и члана 36. Статута општине Шипово („Службени гласник општине Шипово“, број: 12/17), Скупштина општине Шипово на 13.сједници одржаној дана 15.12.2017. године, донијела је

О Д Л У К У

Члан 1.

Дјелимично се усваја захтјев ВД „ Шипово “, те се одобравају новчана средства у висини 14.100,00 КМ за техничко опремање ватрогасне једнице из Ватрогасног друштва Шипово, по Плану утрошка намјенских средстава за заштиту од пожара Општине Шипово за 2017. годину.

Члан 2.

Налаже се замјенику начелника општине Шипово да искординише набавку ватрогасних справа и опреме за техничко опремање ватрогасне једнице из Ватрогасног друштва Шипово из члана 1. ове одлуке.

Члан 3.

Обавезује се Ватрогасно друштво „ Шипово “, да поднесе извјештај о утрошку средстава Скупштини општине Шипово.

Члан 4.

Ова одлука ступа на снагу осмог дана од дана објављивања у „Службеном гласнику општине Шипово“

СКУПШТИНА ОПШТИНЕ ШИПОВО

Број:02-013-284 ПРЕДСЈЕДНИК

Датум, 15.12.2017.године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 39. Закона о локалној самоуправи („Службени гласник Републике Српске“, број: 97/16) и члана 36. Статута општине Шипово („Службени гласник општине Шипово“, број: 12/17), Скупштина општине Шипово на 13.сједници одржаној дана 15.12.2017. године, донијела је

З А К Љ У Ч А К

Члан 1.

Скупштина општине Шипово подржава захтјев радник КП „Лисина“ а.д. Шипово за подношење приједлога за отварање стечајног поступка код Окружног привредног суда у Бања Луци, те се налаже директору да поднесе приједлог за отварање стечајног поступка, ако су испуњени услови из члана 53. Закона о стечају („Сл. гласник РС“, број 16/16), у својству стечајног дужника.

Члан 2.

Овлашћује се начелник општине Шипово да може уплатити новчана средства која је потребно уплатити Окружном привредном суду у Бања Луци приликом подношења приједлога за покретање стечаја у предузећу из члана 1. овог закључка.

Члан 3.

Овај закључак ступа на снагу осмог дана од дана објављивања у „Службеном гласнику општине Шипово“.

СКУПШТИНА ОПШТИНЕ ШИПОВО

Број:02-013-283 ПРЕДСЈЕДНИК

Датум, 15.12.2017.године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

АКТА СКУПШТИНЕ Страна

1. Одлука о усвајању Плана инвестирања и капиталних улагања на подручју општине Шипово у 2018. години…………………………………………………………1

2.План инвестирања и капиталних улагања на подручју општине Шипово у 2018. години…………………………………………………………………………….2

3. Одлука о усвајању Плана инвестирања и капиталних улагања на подручју општине Шипово у 2017 години………………………………………………………..5

4.Плана инвестирања и капиталних улагања на подручју општине Шипово у 2017. години…………………………………………………………………………….5

5. Одлуке о усвајању програма одржавања објекта заједничке комуналне потрошње за 2018. годину………………………………………………………………..8

6. Нацрта измјена дијела Регулационог плана ужег центра Шипово…………………..19

7.Одлука о утврђивању вриједности непокретности на подручју општине Шипово за 2018.годину…………………………………………………………………….20

8. Одлука о утврђивању пореске стопе за опорезивање непокретности на подручју општине Шипово за 2018. годину…………………………………………………………21

9. Програм рада Скупштине општине Шипово за 2018. годину……………………….. 22

10. Одлука у вези ВД Шипово..............................................................................................27

11. Закључак у вези КП „Лисина“ а.д. Шипово..................................................................28